**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 17.05.2022, ora 08.00 – 18.05.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 18.05.2022, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis la data de 17.05.2022, la ora 11:30, atenţionarea hidrologică nr. 19-COD GALBEN, valabilă în intervalul 17.05.2022, ora 17:00-18.05.2022, ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, cu posibile depăşiri ale COTELOR DE ATENŢIE** pe râurile din bazinele hidrografice: Someșul Mic – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru – bazin superior şi afluenţi bazin mijlociu şi inferior **(judeţele: Bihor şi Arad)**, Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ **(judeţele: Hunedoara şi Arad)**, Arieş – bazin superior şi afluenţi bazin mijlociu şi inferior **(judeţele: Alba şi Cluj)**, Mureş – afluenţii aferenţi sectorului aval confluenţă cu râul Târnava **(judeţele: Alba, Hunedoara, Sibiu şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget - amonte S.H. Chizătău **(judeţele: Timiş şi Arad)**, Timiş – afluenţii aferenţi sectorului aval S.H. Teregova - amonte S.H. Lugoj, Pogăniş – bazin amonte Ac. Cadar Duboz, Bârzava – bazin amonte S.H. Gătaia **(judeţele: Caraş Severin şi Timiş)**, Olt – afluenţii aferenţi sectorului aval confluenţă cu râul Şercaia - amonte Ac. Ioneşti **(judeţele: Braşov, Sibiu, Vâlcea şi Argeş)**, Argeş – bazin superior **(judeţul Argeş)**, Dâmboviţa – bazin superior **(judeţele: Argeş şi Dâmboviţa)**, Ialomiţa – bazin amonte S.H. Moroeni şi afluenţii aferenţi sectorului aval S.H. Moroeni - amonte S.H. Siliştea Snagovului **(judeţele: Dâmboviţa, Prahova şi Ilfov)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri din judeţele: Alba, Arad, Hunedoara şi Sibiu.**

Această atenţionare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, ARAD, ARGEŞ, BIHOR, BRAŞOV, CARAŞ-SEVERIN, CLUJ, DÂMBOVIŢA, HUNEDOARA, ILFOV, PRAHOVA, SIBIU, TIMIŞ şi VÂLCEA*** *(14 prefecturi)-***COD GALBEN*.***

**Debitele au fost în creștere,** ca urmare a precipitațiilor căzute în interval, cedării apei din stratul de zăpadă din zona montană înaltă și propagării, exceptând râurile din bazinele hidrografice: Vedea, Bârlad, Prut, bazinele inferioare ale Jiului, Oltului, Argeșului, Ialomiței, cursurile inferioare ale Turului, Lăpușului, Crasnei, Barcăului, Crișurilor, Mureșului, Begăi, Timișului, Bârzavei, Moraviței, cursul mijlociu și inferior al Someșului și cursul Siretului, unde au fost relativ staționare.

Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri mai importante de debite şi niveluri s-au înregistrat pe unele râuri din vestul, sud-vestul țării și zonele de munte, ca urmare a precipitațiilor sub formă de aversă căzute în interval, izolat mai însemnate cantitativ.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinul hidrografic Vișeu și pe unii afluenți ai Someșului Mare şi mai mici (sub 30% din normalele lunare) pe râurile din bazinele hidrografice: Crasna, Barcău, Lăpuș, Târnava Mare, Timiș, Moravița, Nera, Cerna, Vedea, Râmnicu Sărat, Bârlad, Jijia, bazinele inferioare ale Jiului, Oltului și pe afluenţii Trotușului și pe cei din bazinul mijlociu şi inferior al Bistriţei.

În interval au fost emise **două** **atenționări hidrologice** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi, în general, în creștere**, exceptând râurile din bazinele superioare ale Vișeului, Izei, Someșului, Lăpușului, Crasnei, Barcăului, Someșului Mic, Crișurilor, Arieșului, Mureșului, Târnavelor, Begăi, Timișului, Bârzavei, Carașului, Nerei, Cernei, Jiului, Oltului, Argeșului, Ialomiței, Buzăului, Putnei, Râmnicului Sărat, Trotușului, Bistriței, Moldovei și Sucevei, unde vor fi în scădere și râurile din bazinele hidrografice: Tur, Bârlad, Prut, cele din Dobrogea și bazinul inferior al Vedei, unde vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din sudul țării și zonele de deal și de munte, ca urmare a precipitațiilor sub formă de aversă prognozate, izolat mai însemnate cantitativ.

**DUNĂRE**

**Debitul la intrarea în ţară** (secţiunea Baziaş) în intervalul 17-18.05.2022 **a fost** **în scădere, având valoarea de 4300 m3/s**, sub media multianuală a lunii **mai (7250 m3/s).**

În aval de Porţile de Fier debitele au fost în scădere pe sectoarele Gruia-Calafat și Turnu Măgurele-Tulcea și în creștere pe sectorul Bechet-Corabia.

**Debitul la intrarea în ţară** (secţiunea Baziaş) **va fi** **staționar (4300 m3/s).**

În aval de Porțile de Fier debitele vor fi relativ staționare pe sectorul Gruia-Calafat, în creștere pe sectorul Bechet-Zimnicea și în scădere pe sectorul Giurgiu-Tulcea.

**Alimentări cu apă**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a municipiului București:

-r. Argeș: Ac. Zavoiul Orbului 50.0 mc/s;

-r. Dâmbovița: ac. Văcărești: 20 mc/s;

-CA2: 2.0 mc/s;

-Deriv. Mircea Vodă: 1 mc/s.

**A.B.A. Crişuri**

Debitul râului Barcău în secţiunea Nuşfalău este 1.29 mc/s.

Debitul râului Crişul Alb în secţiunea Crişcior este 3.42 mc/s.

**A.B.A. Prut-Bârlad**

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**Judeţul Iași:**

Se aplică situaţia de restricţii în alimentarea cu apă pentru piscicultură la folosinţele:

\* S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricţiilor.

**2.** **Situaţia meteorologică în intervalul 17.05.2022, ora 08.00 –18.05.2022, ora 06.00**

**Administraţia Naţională de Meteorologie (A.N.M.) a emis la data de 17.05.2022, la ora 10:30, atenţionarea meteorologică nr.45-COD GALBEN, din care este în vigoare mesajul nr. 2 până pe 18.05.2022, la ora 21:00: „**Pe parcursul zilei de miercuri (18 mai) vântul va avea intensificări temporare în Moldova, estul Munteniei, Dobrogea, în Banat și Crișana, cu viteze de 55...70 km/h. Local în Carpații Meridionali și Orientali rafalele vor depăși 60...70 km/h, iar în zona înaltă 90...100 km/h. Intensificări ale vântului vor fi și în restul teritoriului în general cu viteze de 45…55 km/h. Vremea se va răci accentuat, astfel că în noaptea de miercuri spre joi în depresiuni temperaturile minime vor fi negative și se va produce brumă.”(27 de județe vizate: ***ALBA, ARAD, ARGEŞ, BACĂU, BIHOR, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLĂRAŞI, CONSTANŢA, DÂMBOVIŢA, GALAŢI, GORJ, HUNEDOARA, IALOMIŢA, IAŞI, NEAMŢ, PRAHOVA, SIBIU, SUCEAVA, TIMIŞ, TULCEA, VASLUI, VÂLCEA şi VRANCEA).***

**În ţară,** vremea a devenit treptat instabilă, la amiază în regiunile intracarpatice, apoi și în restul teritoriului. Instabilitatea atmosferică s-a manifestat prin înnorări temporar accentuate, averse și descărcări electrice în Banat, Crișana, Maramureș, Transilvania, local în Oltenia, Muntenia și Moldova. Noaptea, în Carpații Orientali, la altitudini de peste 1800 m, trecător au fost precipitații slabe sub formă de ninsoare și lapoviță. Ploile au avut și caracter torențial, iar în jumătatea de vest a țării, pe alocuri, s-au acumlat cantități de apă de peste 20...30 l/mp (până la 34 l/mp la Băișoara, județul Cluj și 37,2 l/mp la Horezu 1550 m, județul Vâlcea). Izolat a căzut grindină, fiind confirmată din surse externe cea de pe raza județelor Arad, Gorj și Olt. Vântul a suflat slab și moderat, temporar și local cu intensificări asociate averselor, în regiunile vestice, sudice și centrale, unde rafalele au atins în general 45...55 km/h, iar în zona Municipiului Craiova a luat și aspect de vijelie. Mai era strat de zăpadă pe arii restrânse la altitudini foarte mari la munte, unde măsura *-pe platformele staţiilor meteo-* până la 144 cm în Munţii Bucegi, la peste 2400 m. Temperaturile maxime, mult mai ridicate decât în mod normal la această dată în jumătatea de sud-est a teritoriului, s-au încadrat între 20 de grade la Supuru de Jos, Zalău și Dej și 34 de grade la Calafat. La ora 6.00, se înregistrau valori termice cuprinse între 6 grade la Ocna Șugatag și 18 grade la Bechet și Drobeta-Turnu Severin.

**Observaţie:** în intervalul de diagnoză au fost în vigoare 4 avertizări cod portocaliu pentru fenomene meteorologice periculoase imediate, emise după cum urmează: 3 de SRPV Timișoara și 1 de SRPV Craiova.

**La Bucureşti,** vremea a fost deosebit de caldă pentru această dată. Cerul a fost variabil spre senin ziua și mai mult noros noaptea, când s-au semnalat averse și descărcări electrice. Până la ora 06 s-au înregistrat cantități de apă de până la 18 l/mp la Băneasa, 16 l/mp la Filaret și 13 l/mp la Afumați. Vântul a suflat slab și moderat. Temperatura maximă a fost de 30 de grade. La ora 06.00, se înregistrau 12 grade la Băneasa și 13 grade la Afumați și Filaret.

**3. Prognoza meteorologică în intervalul 18.05.2022, ora 08.00–19.05.2022, ora 8.00**

**În ţară,** vremea va fi vântoasă și se va răci accentuat, devenind rece pentru această dată. Vor fi intensificări ale vântului mai ales ziua, în majoritatea regiunilor, în general, cu viteze de 45...60 km/h, iar în Moldova, Bărăgan și Dobrogea local vor depăși 65...70 km/h. În zona înaltă a Carpaților Meridionali și Orientali vântul va sufla tare, cu peste 90...100 km/h. Cerul va fi variabil, temporar cu înnorări în regiunile din jumătatea de sud-est a țării. Pe parcursul zilei se vor semnala averse, posibil însoțite de descărcări electrice, local în Muntenia, Oltenia, Dobrogea și izolat în Moldova și Transilvania. La munte, pe arii restrânse va ploua, iar la altitudini mari, trecător vor fi și ninsori și lapoviță. Temperaturile maxime se vor încadra între 14 şi 22 de grade, iar cele minime între 0 și 10 grade, mai scăzute, până în jurul a -2 grade, în zonele depresionare, unde se va produce brumă.

**La Bucureşti** vremea va deveni rece pentru această dată. Nebulozitatea va fi persistentă în prima parte a zilei, când temporar va mai ploua, iar vântul va prezenta intensificări cu viteze de 45...50 km/h, apoi se va degaja treptat și intensitatea vântului va scădea. Temperatura maximă se va situa în jurul valorii de 19 grade, iar cea minimă va fi de 7...8 grade, mai scăzută în zona preorășenească spre 3 grade.

***II. CALITATEA APELOR***

**Pe Marea Neagră**

**A.B.A. Dobrogea Litoral** informează că la data de 17.05.2022 a fost semnalat un delfin eșuat pe plaja Olimp, în zona Hotelului Belvedere, jud. Constanța.

Pe râurile interioare și pe fluviul Dunărea nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 16.05.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile: IS-5** (comuna Tomești)și **TL-2** (municipiul Tulcea)**.**

1. **În domeniul solului şi vegetaţiei**

**A.P.M. Prahova** informează că în data de 17.05.2022 s-au produs două poluări ale solului cu țiței în zona municipiului Ploiești în urma coroziunii conductei Conpet 14” Cartojani-Ploiești, prima în jurul orei 09:00, în zona rafinăriei Lukoil, în curtea societății Isover Saint Gobain, suprafața afectată – 50 mp, iar a doua în jurul orei 10:45, în zona stației de epurare, suprafața afectată – cca 300 mp. Echipele de intervenție s-au deplasat la fața locului pentru efectuarea de reparații.

**A.P.M. Argeș**revine cu informaţii despre poluarea cu produse petroliere a 10 mp de sol și 140 mp de platformă betonată în urma deteriorării unor containere metalice aparţinând O.M.V. Petrom de la punctul de lucru Arpechim Bradu, din data de 16.05.2022. Au fost oprite scurgerile cu ajutorul unor dopuri de lemn și a fost răspândit pe suprafaţa afectată material absorbant biodegradabil (cca 20 de saci). S-a procedat la transvazarea produselor petroliere din cuvele deteriorate, se va ecologiza suprafaţa afectată, iar containerele vor fi relocate pe amplasamentul S.C. ATA MGI S.R.L.

**A.P.M. Neamţ** revine cu informaţii despre deversarea de ape uzate industriale de culoare albă de la S.C. Kober S.R.L.-Punct de Lucru Turtureşti în reţeaua pluvială şi în rigola DN 15D, eveniment produs în data de 15.05.2022. Personalul S.G.A. Neamţ care s-a deplasat la faţa locului pentru investigaţii a prelevat probe de apă din 3 puncte: bazinul de ape pluviale de 90 mc, bazin vane (din incinta P.L. Turturești) și din rigola pluvială DN 15D, în faţa punctului de lucru menţionat. Rezultatele analizelor acestora au relevat depășiri importante ale concentraţiei maxime admise la CCOCr (încărcare organică). În data de 15.05.2022, la ora 20:30, a fost finalizată colectarea apelor uzate și depozitarea acestora în cuburi de 1000 l, urmând să fie epurate de către o firmă autorizată.

**Garda Forestieră Râmnicu Vâlcea** informează că la data de 16.05.2022, la ora 18:00, s-a produs un incendiu în zona comunei Dănciulești, pe raza Ocolului Silvic Hurezani, jud. Gorj. Acesta a afectat o suprafaţă de 11,35 ha de litieră și a fost stins în aceeași zi, la ora 21:00, de către personalul silvic, pompierii militari și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE, TRANSPARENȚĂ ȘI IT**